על המטוס, מלבד ג'ון ורוי, נוכחים עוד מעט אנשים שלמעשה כולם מתגלים סוכנים הרודפים אחרי רוי. בזמן שג'ון הולכת לשירותים רוי נלחם בסוכנים והורג את כל הנוסעים כולל את שני הטייסים. כאשר ג'ון יוצאת מהשירותים היא נדהמת לגלות את אשר התרחש. רוי משתלט על הקוקפיט ומנחית את המטוס בשדה חקלאי. השניים מתרחקים מהמטוס, רוי מזהיר את ג'ון מפני סוכנים שיבואו אליה וישאלו אותה לגביו. הוא מביא לה משקה מרדים שמעלף אותה והיא מתעוררת בביתה.
במהלך היום היא הולכת למדוד שמלה לחתונה של אחותה, אפריל (מגי גרייס). כשהיא יוצאת מהחנות ניגשים אליה סוכנים וחוקרים אותה לגבי רוי. במהלך החקירה רוי מחלץ את ג'ון. במהלך קרב יריות מול הסוכנים היא בורחת לתחנת כיבוי אש בה עובד בן זוגה לשעבר, רודני.
כשהם בבית קפה היא מספרת לרודני מה שקרה לה במטוס אך הוא לא מאמין לה. באמצע השיחה נכנס רוי ומתיישב לידם. רוי ורודני משוחחים תוך כדי ג'ון מנסה לרמוז לרודני שרוי הוא הבחור שתיארה שהיה איתה במטוס שהתרסק. רודני חושד ברוי, ורוי מבקש ממנו להישאר בשולחן ומיד אוזק את ג'ון תוך כדי איומי אקדח ונמלטים השניים החוצה.
רודני רודף אחריהם ורוי בתגובה יורה לו ברגל ונוסע.
הם מגיעים לחניון שם הוא מחליף מכונית והם נוסעים למצוא את סיימון פק ממציא של סוללה עם אנרגיה שלא נגמרת אף פעם ויש בה כוח לספק אנרגיה צוללת. רוי גילה שסוכן FBI פיץ מתכנן לגנוב את הסוללה ולהרוג את סיימון הוא לקח את סיימון ואת הסוללה וברח איתם. בעזרת נעמי (גל גדות) מעביר מסר לפושע שמעוניין בסוללה. פיץ גרם לכולם לחשוב שרוי בוגד ולכן FBI רודפים אחריו. מיקומי של רוי נחשף ובסיום מרדף מול הסוכנים הוא נופל לים ונחשב כמת.
ג'ון נוסעת לבית שרוי עקב אחר מרחוק ומגלה שזה בית הוריו, ושהם שחושבים שהוא נהרג בעת מילוי תפקידו בתאונת מסוק והמזל מאיר להם פנים עם כספים שמקבלים מזכיות חוזרות ונשנות בלוטו כשבפועל משתמע שרוי או המדינה דואגים להעביר להם את הכסף.
פיץ והפושע קובעים מפגש בבית הפושע. רוי מגיע למפגש ומוצא את ג'ון בתוך אחוזת הפושע. הוא מחלץ אותה והשניים עוקבים אחרי המכונית של פיל והפושע. לאחר מרדף רכוב וקרב יריות פיץ גונב את הסוללה, יורה בסימון ברוי ובורח במטוס. לאחר שמתרחק המטוס באוויר הוא מתפוצץ וסימון מבהיר כי הסוללה לא יציבה.
רוי מובהל לבית חולים ולאחר שמחלים ה-FBI מבינים כי אינו היה עריק אך דורשים ממנו להמשיך לשרת בחשאיות. ג'ון נכנס מחופשת לאחות, מרדימה אותו ומבריחה אותו מבית החולים למקום מרוחק. בסצנה הבאה השניים נמצאים על חוף הים ג'ון מציע לרוי להמשיך לבלות יחד ורוי נענה להצעה.
שחקנים
הפקה.
בתחילת הפקתו של הסרט התמודדו מספר רב של שחקנים על התפקידים הראשיים. על גילום דמותו של רוי מילר התמודדו כריס טאקר, ג'רארד באטלר ואדם סנדלר. אווה מנדז הייתה אמורה בהתחלה לגלם את ג'ון הייבנס. לבסוף נבחרו טום קרוז וקמרון דיאז לתפקידים הראשיים. זהו שיתוף הפעולה השני שלהם, בנוסף לסרט "ונילה סקיי" (2001). הסרט צולם במסצ'וסטס, ספרד ואוסטריה.
הכנסות.
הסרט לא נחל הצלחה בארצות הברית עם הכנסות של כ-115.4 מיליון דולר בלבד. לעומת זאת, תקציב הסרט עמד על 117 מיליון דולר. מחוץ לארצות הברית הסרט הכניס כ-146.5 מיליון דולר, מה שמסכם את הכנסותיו בכ-262 מיליון דולר.
הקרב על הונג קונג
פתיחת בירד
פתיחת בירד היא פתיחת שחמט המתחילה במסע 1.ו4.
היסטוריה.
הפתיחה הוזכרה לראשונה על ידי לואיס רמירז דה לוסינה בספרו "Repetición de Amores y Arte de Ajedrez con ci Iuegos de Partido", שפורסם בסביבות 1497. באמצע המאה ה-19 השתמשו בפתיחה בין השאר לואי שארל דה לה בורדונה ואלייז'ה ויליאמס. האמן הבריטי הנרי בירד השתמש בה לראשונה ב-1855 והמשיך להשתמש בה ב-40 השנים הבאות. ב-1885 קרא את הפתיחה על שמו העיתון הרפורד טיימס.
במאה ה-20 השתמשו לעיתים אהרון נימצוביץ' וסבלי טרטקובר ב-1.ו4. בעשורים האחרונים, בין רבי האמנים שהשתמשו בפתיחה באורח קבע היו בנט לארסן, אנדרו סולטיס, לארס קרלסון ומיכאיל גורביץ'.
פופולריות.
מתוך 20 מהלכים ראשונים אפשריים, המסע 1.ו4 מדורג במקום השישי במסד הנתונים של האתר ChessGames.com, אחרי 1.ה4, 1.ד4, 1.פו3, 1.ג4 ו-1.ז3. המסע ו4 מעט מחליש את עמדת המלך הלבן. הסטטיסטיקה באתר ChessGames.com מראה, כי המסע 1.ו4 לא משמר את יתרון המסע הראשון של הלבן. נכון לשישי בפברואר 2009, מתוך 1,685 משחקים שהתחילו במסע 1.ו4, הלבן זכה ב-32.8%, הפסיד ב-41.9%, ו-25.3% מהמשחקים הסתיימו בתיקו, ובסה"כ ניקוד של 45.45%. ניקוד יותר טוב קבלו הפתיחות הפופולריות 1.ה4(54.25%), 1.ד4(55.95%), 1.פו3(55.8), 1.ג4(56.3%) ו-1.ז3(55.8%).
מתווה הפעולה הראשי.
המסע השכיח ביותר של השחור הוא 1...ד5, שמוביל להגנה הולנדית (1.ד4 ו5) בצבעים הפוכים. הלבן בדרך כלל יפתח את רץ המלך שלו דרך ז2 על ידי ז3, פו3, רז2 ו- 0-0, או יפתח את רץ המלכה דרך ב2 ויפעיל לחץ על ה5.
גמביט פרום.
המענה החריף ביותר של השחור הוא 1...ה5, גמביט פרום על שם שחקן השחמט הדני מרטין סוורין פרום (1828-1895). הלבן יכול לעבור לגמביט המלך באמצעות המסע 2.ה4. אם הלבן מכה את הרגלי, השחור צריך לבחור בין האפשרות הרגילה, 2...ד6, לבין 2...פג6.
תגובות אחרות.
מענה פופולרי אחר הוא 1...ז6, שבעקבותיו המשחק יכול לעבור לסיציליאנית עם המסעים 2.ה4 ג5, או להולנדית בחילופי צבעים, אם השחור משחק ד5 ו-ג5.
אפשרות אגרסיבית ונדירה היא 1...ז5, גמביט הובס, עם המשך אפשרי 2.ו:ז5 ח6. במקרה כזה, הלבן יכול להחזיר את הרגלי עם 3.ז6, ולהשאיר את השחור עם אגף מלך חלש אחרי 3...ו:ז6.
אצטדיון אטאטורק (בורסה)
אצטדיון אטאטורק בבורסה (בטורקית: Bursa Atatürk Stadyumu) היה אצטדיון כדורגל הממוקם בעיר בורסה שבטורקיה, אשר שימש את קבוצת הכדורגל הטורקית בורסאספור במשחקיה הביתיים.
האצטדיון נחנך בשנת 1930, והיה מסוגל להכיל 300 צופים בלבד. בשנת 1979 נבנה האצטדיון מחדש לתכולה של 18,517 צופים. בעקבות העפלת הקבוצה לשלב הבתים של ליגת האלופות ב-2010, שודרג האצטדיון על מנת שיוכל לעמוד בתקן של אופ"א. השדרוג כלל בין היתר, הגדלת קיבולת האצטדיון ל-25,213.
האצטדיון נכלל ברשימת האצטדיונים בהצעת טורקיה לאירוח משחקי יורו 2016, אולם הצעתה של צרפת זכתה לרוב קולות.
בדצמבר 2015 עברה הקבוצה לשחק באצטדיון חדש, תמסה ארנה, אשר נבנה בצורה תנין. בשנת 2016 נהרס אצטדיון אטאטורק.
אצטדיון בורסה אטאטורק
אדית המילטון
דן ויטץ'
דניאל "דן" הייוורד ויטץ' (באנגלית: Daniel "Dan" Hayward Veatch; נולד ב-18 באפריל 1965). הוא שחיין אמריקאי בעבר. הוא אלוף עולם במשחה שליחים 4x100 מטר מעורב ופעמים ברציפות אלוף הפאן פסיפיק (בריזביין 1987 וטוקיו 1989) במשחה ל-200 מטר גב.
ביוגרפיה.
ויטץ' בוגר תואר ראשון באוניברסיטת פרינסטון ותואר שני (MBA) מאוניברסיטת קליפורניה בברקלי.
במבחנים האמריקאים לאולימפיאדת לוס אנג'לס (1984) סיים ויטץ' במקום שלישי במשחה ל-200 מטר גב ולא הצליח להתקבל לנבחרת האמריקאית. המנצחים שהצטרפו לנבחרת היו ריק קארי שקבע שיא עולם חדש של 1:58.86 דקות וג'סי ואסאלו (2:02.15 דקות).
באליפות העולם בשחייה שנערכה במדריד, ספרד בשנת 1986 זכה ויטץ' במדליית זהב במשחה שליחים 4x100 מטר מעורב, ביחד עם דייוויד לאנדברג, פאבלו מוראלס ומאט ביונדי בתוצאה של 3:41.25 דקות, לפני מערב גרמניה (3:42.26 דקות) וברית המועצות (3:42.63 דקות). נוסף לכך, הוא סיים במקום רביעי במשחה ל-200 מטר גב בתוצאה של 2:02.82 דקות. המנצח במשחה זה היה איגור פוליאנסקי מברית המועצות (1:58.78 דקות) ובמקום שביעי במשחה ל-100 מטר גב בתוצאה של 57.23 שניות, המנצח במשחה זה היה פוליאנסקי (55.58 שניות).
באליפות הפאן פסיפיק בשחייה שנערכה בבריזביין, אוסטרליה בשנת 1987 זכה ויטץ' בשתי מדליות זהב במשחה ל-200 מטר גב בתוצאה של 2:01.38 דקות לפני מארק טוקסברי מקנדה (2:01.56 דקות) ובמשחה שליחים 4x100 מטר מעורב בתוצאה של 3:41.73 דקות.
באולימפיאדת סיאול (1988) סיים ויטץ' במקום שביעי במשחה ל-200 מטר גב בתוצאה של 2:02.26 דקות. בשלב המוקדמות הוא קבע תוצאה של 2:01.73 דקות. המנצח במשחה זה היה פוליאנסקי (1:59.37 דקות).
באליפות הפאן פסיפיק בשחייה שנערכה בטוקיו, יפן בשנת 1989 זכה ויטץ' במדליית זהב במשחה ל-200 מטר גב בתוצאה של 2:01.27 דקות והגן על תוארו.
במשחקים הפאן-אמריקאיים שנערכו בהוואנה, קובה, בשנת 1991 זכה ויטץ' במדליית כסף במשחה ל-200 מטר גב בתוצאה של 2:01.14 דקות, אחרי רוג'ריו רומרו מברזיל (2:01.07 דקות).
כחודש לפני המבחנים האמריקאים לאולימפיאדת ברצלונה (1992) מתח ויטץ' גיד בברכו ובכך נמנע ממנו להשתתף בתחרות.
ויטץ' מתגורר בסן פרנסיסקו, קליפורניה ומשמש כמנכ"ל בחברת ההשקעות GCA Savvian. הוא הומוסקסואל מוצהר. הוא השתתף וזכה במספר תחרויות של הגיי גיימס. כמו כן הוא מחזיק בשיאי התחרות.
שמואל אלמוג
שמואל אלמוג (שם קודם: שמואל דיסטלר) (3 ביוני 1926 – 4 באפריל 2008) היה היסטוריון ישראלי, פרופסור באוניברסיטה העברית בירושלים, איש תקשורת, מנכ"ל רשות השידור.
ביוגרפיה.
שמואל אלמוג נולד למשפחת דיסטלר בשנת 1926 בברלין בירת גרמניה. עלה לארץ ישראל עם הוריו בשנת 1933. בצעירותו היה ב"צופים הקשישים" איתם יצא להכשרה לקבוצת גבע. היה מרכז הסניף של הנוער העובד בגבעתיים וכן היה קשור ל"פועלי ציון שמאל"..
החל את לימודיו בהיסטוריה באוניברסיטה העברית בירושלים וקיבל תואר מוסמך בשנת 1966.